ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂREA
Nr.  38  din  29.08.2025 
privind avizarea Regulamentului de salubrizare a localităților din judeţul Botoşani,  precum și acordarea unui mandat special Asociaţiei de Dezvoltare Intercomunitară ,,ECOPROCES” Botoşani pentru aprobarea acestuia în Adunarea Generală a Asociaţiei

Consiliul local  Blândeşti întrunit în şedinţă ordinară la data de 29.08.2025;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioae;

           Urmare adresei ADI. ECOPROCES Botoșani nr. 1635/ 08.08.2025,  prin care se solicită avizarea Regulamentului   serviciului   de salubrizare a localităților din judeţul Botoşani;
           Analizând proiectul de hotărâre şi referatul de aprobare iniţiat de primar Stelian Maxim, prin care se susţine necesitatea şi oportunitatea proiectului, constituind un aport pentru dezvoltarea colectivităţii; Raportul de specialitate prin care se propune avizarea Regulamentului de salubrizare a localităților din judeţul Botoşani precum și acordarea unui mandat special Asociaţiei de Dezvoltare Intercomunitară ,,ECOPROCES” Botoşani pentru aprobarea acestuia, în numele şi pe seama UAT  Blândeşti, în Adunarea Generală a Asociaţiei,

Văzând rapoartele  comisiilor de specialitate ale Consiliului Local al comunei Blândeşti; 
             Ȋn conformitate cu prevederile:  art. 1 alin. (2) lit. (e), alin. (3), art. 3 alin. (1), art. 6, art. 8, alin. (1) și (3) lit. d), d˄1), d˄2), i) și k), art. 22 alin. (1), (1˄1), (2), (3) și (4), art. 23, art. 24, art. 28 și , art. 33 alin. (1) din Legea serviciilor comunitare de utilitate publică nr. 51/2006, republicată, cu modificările şi completările ulterioare, precum și cu dispozițiile art. 2, art. 6, art. 12, art. 24, art. 26, art. 30, art. 33, art. 36 alin. (2) din Legea serviciului de salubrizare a localităților nr. 101/2006, revizuită, cu modificările și completările ulterioare, ale Ordinului ANRSC nr. 97/2025 – privind aprobarea Regulamentului cadru al serviciului de salubrizare al localităților și Statutul Asociației,
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

Hotărăşte:

Art. 1. Se avizează Regulamentul serviciului de salubrizare a localităților din judeţul Botoşani în forma prezentată în Anexa, care face parte integrantă din prezenta hotărâre;
Art. 2. Se acordă mandat special din partea UAT Blândeşti, Asociaţiei de Dezvoltare Intercomunitară ,,ECOPROCES” Botoşani, cu sediul în Municipiul Botoşani, str. Cuza Vodă, nr. 2, înscrisă în Registrul Asociaţiilor şi Fundaţiilor de la Grefa Judecătoriei Botoşani cu nr.14191/23.03.2009, pentru aprobarea, în numele şi pe seama UAT Blândeşti, în Adunarea Generală a Asociaţiei, a Regulamentului  serviciului   de salubrizare a localităților din judeţul Botoşani;
Art. 3. Se împuterniceşte domnul Stelian Maxim, reprezentant în AGA ADI Ecoproces Botoșani, ca în numele și pe seama UAT Blândeşti să voteze în Adunarea Generală a Asociaţilor A.D.I. ,,ECOPROCES” Botoșani pentru aprobarea Regulamentului serviciului de salubrizare a localităților din judeţul Botoşani;
Art. 4. Primarul comunei Blândeşti, judeţul Botoşani va asigura executarea prevederilor prezentei hotărâri.
Preşedinte de şedinţă

